smcproject/ml-wiki-sentences huggingface dataset:
ഡിജിറ്റൽ സിനിമയിൽ, റെസല്യൂഷനുകൾ സാധാരണയായി 2K (2048×1080 അല്ലെങ്കിൽ 2.2 മെഗാപിക്സൽ) അല്ലെങ്കിൽ 4K (4096×2160 അല്ലെങ്കിൽ 8.8 മെഗാപിക്സൽ) ഉപയോഗിച്ച് തിരശ്ചീന പിക്സൽ എണ്ണം പ്രതിനിധീകരിക്കുന്നു.
ഡിജിറ്റൽ സിനിമാ പ്രൊജക്ഷനിൽ ഉപയോഗിക്കുന്ന 2K, 4K റെസല്യൂഷനുകളെ DCI 2K എന്നും DCI 4K എന്നും വിളിക്കാറുണ്ട്.
ഡിസിഐ എന്നാൽ ഡിജിറ്റൽ സിനിമാ ഇനിഷ്യേറ്റീവ്സ്.
2010-കളുടെ തുടക്കത്തിൽ ഡിജിറ്റൽ-സിനിമാ സാങ്കേതികവിദ്യ മെച്ചപ്പെട്ടതോടെ, ലോകമെമ്പാടുമുള്ള മിക്ക തിയേറ്ററുകളും ഡിജിറ്റൽ വീഡിയോ പ്രൊജക്ഷനിലേക്ക് പരിവർത്തനം ചെയ്യപ്പെട്ടു.
ചരിത്രം ഇൻഡ്യയിൽ
2006 ഓഗസ്റ്റിൽ, ബെൻസി മാർട്ടിൻ നിർമ്മിച്ച മലയാളം ഡിജിറ്റൽ സിനിമ മൂന്നാമതൊരാൾ , സാറ്റലൈറ്റ് വഴി സിനിമാശാലകളിൽ വിതരണം ചെയ്തു, അങ്ങനെ ഈ സിനിമ ആദ്യത്തെ ഇന്ത്യൻ ഡിജിറ്റൽ സിനിമയായി.
ഇത് തൃശൂർ ആസ്ഥാനമായുള്ള എമിൽ ആൻഡ് എറിക് ഡിജിറ്റൽ ഫിലിംസ് കമ്പനിയാണ് തീയറ്ററുകളിൽ എത്തിച്ചത്, സിംഗപ്പൂർ ആസ്ഥാനമായുള്ള ഡിജി2എൽ ടെക്നോളജീസ് വികസിപ്പിച്ചെടുത്ത ടു-എൻഡ് ഡിജിറ്റൽ സിനിമാ സംവിധാനം ഉപയോഗിച്ചായിരുന്നു.
2007 ജനുവരിയിൽ, DCI-കംപ്ലയിന്റ് JPEG 2000 ഇന്ററോപ്പ് ഫോർമാറ്റിൽ , ആദ്യത്തെ ഇന്ത്യൻ സിനിമ ടൊറന്റോയിലെ എൽജിൻ വിന്റർ ഗാർഡനിൽ അന്തർ ദേശീയമായി ഡിജിറ്റലായി ചെയ്ത ആദ്യത്തെ ഇന്ത്യൻ സിനിമ ഗുരു ആയിരുന്നു..
ഈ ചിത്രം ഇന്ത്യയിലെ റിയൽ ഇമേജ് മീഡിയ ടെക്നോളജീസിൽ ഡിജിറ്റലായി തീയറ്ററുകളിൽ എത്തിച്ചു.
ഡിജിറ്റൽ റൈറ്റ്സ് മാനേജ്മെന്റ് ഇംഗ്ലീഷ് വിലാസം https://ml.wikipedia.org/wiki/Digital_rights_management
ഡിജിറ്റൽ റൈറ്റ്‌സ് മാനേജ്‌മെന്റ് (DRM) ഡിജിറ്റൽ ഉള്ളടക്കത്തിനുള്ള ഒരു ബൗൺസർ പോലെയാണ്.
ഡിജിറ്റൽ സ്റ്റഫിൽ ആർക്കൊക്കെ പ്രവേശനം ലഭിക്കുന്നു എന്നത് നിയന്ത്രിക്കാനുമുള്ള ഒരു മാർഗമാണിത്, ഇത് നിയമങ്ങൾക്കനുസൃതമായി അധികാരമുള്ള ആളുകൾക്ക് മാത്രമാണെന്ന് ഉറപ്പാക്കുന്നു.
ആക്‌സസ് കൺട്രോൾ ടെക്‌നോളജികൾ പോലുള്ള വിവിധ ടൂളുകൾ അല്ലെങ്കിൽ സാങ്കേതിക സംരക്ഷണ നടപടികൾ(TPM) വഴി, കുത്തക ഹാർഡ്‌വെയറിന്റെയും പകർപ്പവകാശമുള്ള വർക്കുകളുടെയും ഉപയോഗം നിയന്ത്രിക്കാൻ കഴിയും.
പകർപ്പവകാശമുള്ള വർക്കുകളുടെയും (ഉദാ. സോഫ്‌റ്റ്‌വെയർ , മൾട്ടിമീഡിയ ഉള്ളടക്കം) ഈ നയങ്ങൾ ഉപകരണങ്ങളിൽ നടപ്പിലാക്കുന്ന സിസ്റ്റങ്ങളുടെയും ഉപയോഗം, പരിഷ്‌ക്കരണം, വിതരണം എന്നിവ ഡിആർഎം(DRM) സാങ്കേതികവിദ്യകൾ നിയന്ത്രിക്കുന്നു.
ഡിആർഎം സാങ്കേതികവിദ്യകളിൽ ലൈസൻസിംഗ് കരാറുകളും എൻക്രിപ്ഷനും ഉൾപ്പെടുന്നു.
പല രാജ്യങ്ങളിലെയും നിയമങ്ങൾ ഡിആർഎമ്മിനെ മറികടക്കൽ, അത്തരത്തിൽ മറികടക്കാൻ ഉപയോഗിക്കുന്ന ഉപകരണങ്ങൾ സൃഷ്ടിക്കുന്നതും വിതരണം ചെയ്യുന്നതും കുറ്റകരമാക്കുന്നു.
അത്തരം നിയമങ്ങൾ യുണൈറ്റഡ് സ്‌റ്റേറ്റ്‌സിന്റെ ഡിജിറ്റൽ മില്ലേനിയം പകർപ്പവകാശ നിയമത്തിന്റെ (DMCA) ഭാഗമാണ് , യൂറോപ്യൻ യൂണിയന്റെ ഇൻഫർമേഷൻ സൊസൈറ്റി ഡയറക്‌ടീവിന്റെ ഭാഗമാണ് - യൂറോപ്യൻ യൂണിയനിലെ അംഗരാജ്യമായ ഫ്രഞ്ച് ഡാഡ്വിഎസ്ഐ(DADVSI-എന്നതിന്റെ ഫ്രഞ്ച്--Droit d'auteur et droits voisins dans la société de l'information എന്നതാണ്, ഇംഗ്ലീഷിൽ--"Copyright and Related Rights in the Information Society") ആ നിർദ്ദേശം നടപ്പിലാക്കുന്നതിന്റെ ഉദാഹരണമാണ്.
ഫിസിക്കൽ ലോക്കുകൾ ഉപയോഗിച്ച് വ്യക്തിഗത സ്വത്ത് മോഷണത്തിൽ നിന്ന് തടയുന്നതുപോലെ , ബൗദ്ധിക സ്വത്ത് സംരക്ഷിക്കുന്നതിന് ഡിആർഎം സാങ്കേതികവിദ്യകൾ ആവശ്യമാണെന്ന് പല ഉപയോക്താക്കളും വാദിക്കുന്നു.
ഉദാഹരണമായി, കലാപരമായ നിയന്ത്രണങ്ങൾ നിലനിർത്തുന്നതിനും വാടകയ്‌ക്കെടുക്കൽ പോലുള്ള ലൈസൻസുകളുടെ രീതികളെ പിന്തുണയ്ക്കുന്നതിനും പകർപ്പവകാശ ഉടമകളെ ഡിആർഎം സാങ്കേതികവിദ്യയ്ക്ക് സഹായിക്കാനാകും.
വ്യാവസായിക ഉപയോക്താക്കൾ (അതായത് വ്യവസായങ്ങൾ) ക്യൂറിഗിന്റെ കോഫി മേക്കറുകൾ, ഫിലിപ്‌സിന്റെ ലൈറ്റ് ബൾബുകൾ, മൊബൈൽ ഉപകരണത്തിനുള്ള പവർ ചാർജറുകൾ, ജോൺ ഡീറിന്റെ ട്രാക്ടറുകൾ എന്നിങ്ങനെ വിവിധ ഹാർഡ്‌വെയർ ഉൽപ്പന്നങ്ങളിലേക്ക് ഡിആർഎം സാങ്കേതികവിദ്യകൾ ഉപയോഗിക്കുന്നു.
ഉദാഹരണത്തിന് ട്രാക്ടർ കമ്പനികൾ ഡിആർഎം (ഡിജിറ്റൽ റൈറ്റ്സ് മാനേജ്മെന്റ്) ഉപയോഗിച്ച് കർഷകരെ അവരുടെ സ്വന്തം ട്രാക്ടറുകൾ ശരിയാക്കുന്നതിൽ നിന്ന് തടയുന്നു, അറ്റകുറ്റപ്പണികൾ നടത്താനുള്ള കർഷകരുടെ അവകാശത്തെ പരിമിതപ്പെടുത്തുന്നു.
ഈ സമ്പ്രദായം ഉപയോഗിച്ച് അവശ്യ വിവരങ്ങളിലേക്കും അറ്റകുറ്റപ്പണികൾക്ക് ആവശ്യമായ ഉപകരണങ്ങളിലേക്കും ഉള്ള പ്രവേശനം നിയന്ത്രിക്കുന്നു, ഇത് കമ്പനിയുടെ അംഗീകൃത സേവനങ്ങളെ ആശ്രയിക്കാൻ കർഷകരെ പ്രേരിപ്പിക്കുന്നു.
ഡിആർഎം സാങ്കേതികവിദ്യ ഒരു വിവാദ വിഷയമാണ്.
പകർപ്പവകാശ ലംഘനം ഡിആർഎം ഫലപ്രദമായി തടയുന്നു എന്നതിന് വ്യക്തമായ തെളിവുകളൊന്നുമില്ല, ചില നിയമാനുസൃത ഉപഭോക്താക്കൾ അത് ഉണ്ടാക്കുന്ന അസൗകര്യങ്ങളെക്കുറിച്ച് പരാതിപ്പെടുന്നു.
കൂടാതെ, വിപണിയിൽ ഉൽപ്പന്നത്തെ നവീകരിക്കുന്നതിനും മൽസരക്ഷമത ഉയർത്തുന്നതിനും ഡിആർഎം തടസ്സമാകുമെന്ന ആശങ്കയുണ്ട്.
കൂടാതെ, ഡിആർഎം സിസ്റ്റം മാറുകയോ അല്ലെങ്കിൽ ആവശ്യമായ സേവനം നിർത്തുകയോ ചെയ്താൽ, ഡിആർഎം വഴി സംരക്ഷിച്ചിരിക്കുന്ന വർക്കുകൾ ശാശ്വതമായി ലഭ്യമാകില്ല.
സാങ്കേതികവിദ്യയിലോ പിന്തുണയ്‌ക്കുന്ന സേവനങ്ങളിലോ മാറ്റം വരുത്തുകയോ നിർത്തുകയോ ചെയ്‌താൽ ആളുകൾക്ക് അവരുടെ ഉള്ളടക്കത്തിലേക്കുള്ള പ്രവേശനം നഷ്‌ടപ്പെടാം എന്നാണ് ഇതിനർത്ഥം.
അവലംബം ↑ 1 2 ↑ ↑ Kranich, Nancy.
"Chap 1(pg.8)."
The Information Commons.
Creative Commons, 2004.
↑ ↑ ↑ ↑ ↑ ↑ ↑ ↑ ↑ Philips pushes lightbulb firmware update that locks out third-party bulbs Archived 16 December 2015 at the Wayback Machine .
by Cory Doctorow on Boing Boing (14 December 2015) ↑ Light Bulb DRM: Philips Locks Purchasers Out Of Third-Party Bulbs With Firmware Update Archived 17 December 2015 at the Wayback Machine .
on techdirt.com (14 December 2015) ↑ ↑
ഡിജിറ്റൽ സർട്ടിഫിക്കറ്റ് ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ഐ ടി ആക്ട് 2000 ത്തിൽ വളരെ പ്രധാന പെട്ട ഒരു ഘടകമാണ് ഡിജിറ്റൽ സിഗ്നേച്ചർ സർട്ടിഫിക്കറ്റ് .
ഇത് ആധികാരികമായി നിർമ്മിച്ച്‌ കൊടുക്കുന്നത് NIC ആണ്.
ഒരു വ്യക്തിയുടെ പാൻ കാർഡു നമ്പർ ഉപയോഗിച്ച് നിർമ്മിക്കുന്ന പ്രത്യക കോഡ് ആണ് ഇത്.
ഡിജിറ്റൽ ആയി ഒപ്പുവയ്ക്കാൻ ഭാവിയിൽ ഇത് ഉപയോഗിക്കാൻ സാധിക്കും.
ഡിജിറ്റൽ മാർക്കറ്റിംഗ് ഇംഗ്ലീഷ് വിലാസം https://ml.wikipedia.org/wiki/Digital_marketing
ഡിജിറ്റൽ ചാനലുകളുടെ സഹായത്താൽ ഉൽപ്പന്നങ്ങളും സേവനങ്ങളും മാർക്കറ്റ് ചെയ്യുന്നതാണ് ഡിജിറ്റൽ മാർക്കറ്റിംഗ്.
ഇന്റർനെറ്റ് എന്നതിനെ ജീവനാഡിയാക്കി കുതിച്ചുമുന്നേറുന്ന ഡിജിറ്റൽ സംവിധാനമാണിത്.
ഉൽപ്പന്നങ്ങളും സേവനങ്ങളും പ്രോത്സാഹിപ്പിക്കുന്നതിനായി ഡെസ്ക്ടോപ്പ് കമ്പ്യൂട്ടറുകൾ , മൊബൈൽ ഫോണുകൾ, മറ്റ് ഡിജിറ്റൽ മീഡിയകളും പ്ലാറ്റ്ഫോമുകളും പോലെയുള്ള ഇന്റർനെറ്റ് , ഓൺലൈൻ അധിഷ്ഠിത ഡിജിറ്റൽ സാങ്കേതികവിദ്യകൾ ഉപയോഗിക്കുന്ന മാർക്കറ്റിംഗിന്റെ ഘടകമാണ് ഡിജിറ്റൽ മാർക്കറ്റിംഗ്.
1990-കളിലും 2000-കളിലും അതിന്റെ വികസനം ബ്രാൻഡുകളും ബിസിനസ്സുകളും മാർക്കറ്റിംഗിനായി സാങ്കേതികവിദ്യ ഉപയോഗിക്കുന്ന രീതിയെ മാറ്റിമറിച്ചു.
മാർക്കറ്റിംഗ് പ്ലാനുകളിലും ദൈനംദിന ജീവിതത്തിലും ഡിജിറ്റൽ പ്ലാറ്റ്‌ഫോമുകൾ കൂടുതലായി സംയോജിപ്പിച്ചതിനാൽ, ആളുകൾ ഫിസിക്കൽ ഷോപ്പുകൾ സന്ദർശിക്കുന്നതിനുപകരം ഡിജിറ്റൽ ഉപകരണങ്ങൾ കൂടുതലായി ഉപയോഗിക്കുന്നതിനാൽ, ഡിജിറ്റൽ മാർക്കറ്റിംഗ് കാമ്പെയ്‌നുകൾ പ്രചാരത്തിലുണ്ട്, ഇത് സെർച്ച് എഞ്ചിൻ ഒപ്റ്റിമൈസേഷന്റെ (SEO) സംയോജനമാണ്.
സെർച്ച് എഞ്ചിൻ മാർക്കറ്റിംഗ് (SEM), കണ്ടന്റ് മാർക്കറ്റിംഗ്, ഇൻഫ്ലുവൻസർ മാർക്കറ്റിംഗ്,  കൊണ്ടൻ്റ് ഓട്ടോമേഷൻ, കാമ്പെയ്‌ൻ മാർക്കറ്റിംഗ്, ഡാറ്റ-ഡ്രൈവ് മാർക്കറ്റിംഗ്, ഇ-കൊമേഴ്‌സ് മാർക്കറ്റിംഗ്, സോഷ്യൽ മീഡിയ മാർക്കറ്റിംഗ്, സോഷ്യൽ മീഡിയ ഒപ്റ്റിമൈസേഷൻ, ഇ-മെയിൽ ഡയറക്ട് മാർക്കറ്റിംഗ്, ഡിസ്‌പ്ലേ പരസ്യം ചെയ്യൽ, ഇ- പുസ്തകങ്ങളും ഒപ്റ്റിക്കൽ ഡിസ്കുകളും ഗെയിമുകളും സാധാരണമായിരിക്കുന്നു.
ടെലിവിഷൻ, മൊബൈൽ ഫോണുകൾ (എസ്എംഎസ്, എംഎംഎസ്), കോൾബാക്ക്, ഓൺ-ഹോൾഡ് മൊബൈൽ റിംഗ് ടോണുകൾ എന്നിങ്ങനെ ഡിജിറ്റൽ മീഡിയ നൽകുന്ന ഇന്റർനെറ്റ് ഇതര ചാനലുകളിലേക്കും ഡിജിറ്റൽ മാർക്കറ്റിംഗ് വ്യാപിക്കുന്നു.
ഇന്റർനെറ്റ് ഇതര ചാനലുകളിലേക്കുള്ള വിപുലീകരണം ഡിജിറ്റൽ മാർക്കറ്റിംഗിനെ ഓൺലൈൻ മാർക്കറ്റിംഗിൽ നിന്ന് വ്യത്യസ്തമാക്കുന്നു.
നഗരചത്വരം ഇംഗ്ലീഷ് വിലാസം https://ml.wikipedia.org/wiki/Town_square ഫ്ലോറൻസിലെ പ്യാറ്റ്സ ഡെല്ല സിഗ്നോറിയ എന്ന ചത്വരം ബെയ്ജിങിലെ ടിയാനൻമെൻ ചത്വരം ; പശ്ചാത്തലത്തിൽ ചൈനീസ് പാർലമെന്റും ചൈനയുടെ ദേശീയപതാകയും കാണാം വാഷിങ്ങ്ടണിലെ സ്വാതന്ത്യ്ര ചത്വരം (Freedom Plaza)
ഒരു നഗരമധ്യത്തിൽ സ്ഥിതിചെയ്യുന്ന ചതുരാകൃതിയിലുള്ളതോ ചതുരസദൃശമായ മറ്റേതെങ്കിലും ആകൃതിയിലുള്ളതോ ആയ തുറസ്സായ പൊതുസ്ഥലങ്ങളെയാണ് നഗര ചത്വരങ്ങൾ ( ഇംഗ്ലീഷ് : Town squares) എന്നുവിളിക്കുന്നത്.
ചത്വരങ്ങൾ പൊതുവേ സമൂഹസമ്മേളനങ്ങൾക്കുള്ള വേദിയായിരിക്കും.
ഇംഗ്ലീഷിൽ പ്യാറ്റ്സ , പ്ലാസ എന്നീ നാമങ്ങളിലും ചത്വരങ്ങൾ അറിയപ്പെടാറുണ്ട്.
തെരുവുകച്ചവടങ്ങൾ, സംഗീത കച്ചേരികൾ, പൊതുസദസ്സ്‌, രാഷ്ട്രീയ ജാഥകൾ തുടങ്ങിയവയ്ക്ക് അഌയോജ്യമായവയാണ് നഗര ചത്വരങ്ങൾ.
നഗരമധ്യത്തിൽ സ്ഥിതിചെയ്യുന്നതിനാൽ ചത്വരങ്ങൾ കടകൾ, കച്ചവടസ്ഥാപനങ്ങൾ, ഭോജനശാലകൾ തുടങ്ങിയവയാൽ ചുറ്റപ്പെട്ടതായിരിക്കും.
ചത്വരങ്ങളുടെ മധ്യത്തിൽ സാധാരണയായി ജലധാരകളോ, സ്മാരകങ്ങളോ, ശില്പങ്ങളോ കാണാറുണ്ട്.
നഗരാസൂത്രണത്തിൽ
നഗരാസൂത്രണത്തിൽ ചത്വരങ്ങൾക്ക് വളരെ പ്രാധാന്യമുണ്ട്.
നഗരവാസികൾക്ക് നഗരത്തിരക്കിൽനിന്ന് ചത്വരങ്ങൾ ഒരുപരിതിവരെ ആശ്വാസമേകുന്നു.
ഏകദേശം 6000 വർഷങ്ങൾക്കുനുമ്പാണ് ലോകത്തിലെ ആദ്യത്തെ നാഗരികത രൂപംകൊള്ളുന്നത്.
എല്ലായിപ്പോളും നഗരങ്ങളിൽ പൊതുസ്ഥലങ്ങൾ നിലനിന്നിരുന്നു.
പല സുപ്രധാന ധർമങ്ങളും അവ നിർവഹിച്ചിരുന്നു.
മനുഷ്യസമൂഹവും നഗരങ്ങളും വികസിച്ചതോടെ ചത്വരങ്ങൾക്ക് കൂടുതൽ ധർമങ്ങൾ നിറവേറ്റണ്ടതായും വന്നു.
നാലു പാതകൾ സംഗമിക്കുന്ന കവലകളിലാണ് ചത്വരങ്ങൾ ആദ്യമായി രൂപംകൊണ്ടത്.
വ്യാപാരചരക്കുകളുടെ കൈമാറ്റത്തിന് ഇവ വേദിയായി.
നഖോൺ സി തമ്മാരാത് Location of Malay Peninsula
നഖോൺ സി തമ്മാരാത് , തെക്കൻ തായ്ലാന്റിലെ നഖോൺ സി തമ്മാരാത് ജില്ലയുടേയും അതുപോലെതന്നെ നഖോൺ സി തമ്മാരാത് പ്രവിശ്യയുടേയും തലസ്ഥാനമാണ്.
ഇത് ബാങ്കോക്കിന് 610 കിലോമീറ്റർ (380 മൈൽ) തെക്കുബാഗത്തായി മലയൻ ഉപദ്വീപിന്റെ കിഴക്കൻ തീരപ്രദേശത്താണ് സ്ഥിതിചെയ്യുന്നത്.
ഈ നഗരത്തിന്റെ ചരിത്രത്തിൽ ഏറിയകൂറും ഇത് തെക്കൻ തായ്ലാന്റിന്റെ ഭരണകേന്ദ്രമായിരുന്നു.
യഥാർത്ഥത്തിൽ ഒരു തീരദേശ നഗരമായ ഇതിന്റെ കടൽത്തീരം എക്കൽ അടിയുന്നതിന്റെ ഫലമായി നഗരത്തിൽനിന്നു വിദൂരത്തിലാണ്.
പഴയനഗരത്തിന് തെക്കുവശത്തായാണ് ആധുനിക നഗരകേന്ദ്രം നിലകൊള്ളുന്നത്.
2005 ലെ കണക്കുകൾ പ്രകാരമുള്ള ഈ നഗരത്തിലെ ആകെ ജനസംഖ്യ 105,417 ആയിരുന്നു.
തായ്ലൻഡിലെ ഏറ്റവും പുരാതനമായ നഗരങ്ങളിൽ ഒന്നാണിത്.
മുമ്പ് ലിഗോർ രാജ്യത്തിലുൾപ്പെട്ടിരുന്ന ഇവിടെ ചരിത്രപ്രാധാന്യമുള്ള നിരവധി കെട്ടിടങ്ങളും പുരാതന അവശിഷ്ടങ്ങളും സ്ഥിതിചെയ്യുന്നുണ്ട്.
ശ്രീവിജയ രാജാവ് 775-ൽ " മലയൻ ഉപദ്വീപിലെ ലിഗോറിൽ ഒരു സുരക്ഷിതമായ നിലപാടുതറ സ്ഥാപിക്കുകയും ബുദ്ധദേവനു സമർപ്പിച്ച ഒരു സാങ്ച്വറി,ബോധിസത്വന്മാരായ പദ്മപാനി, വജ്രപാനി തുടങ്ങിയവർക്കുള്ള ക്ഷേത്രങ്ങൾ ഉൾപ്പെടെ നിരവധി എടുപ്പുകളും മറ്റും ഇവിടെ പണിതുയർത്തിയിരുന്നു.
1767 ൽ സയാമീസ് തലസ്ഥാനമായ അയൂത്തായയുടെ പതനത്തിനു ശേഷം ഇതു സ്വാതന്ത്ര്യം വീണ്ടെടുത്തുവെങ്കിലും ബാങ്കോക്കിൽ അധികാരകേന്ദ്രം സ്ഥാപിതമായതിനെത്തുടർന്ന് അവിടെ വീണ്ടും കൂറു പുലർത്തി.
പതിനേഴാം നൂറ്റാണ്ടിൽ ബ്രിട്ടീഷ്, പോർച്ചുഗീസ്, ഡച്ച് വ്യാപാരികൾ അവിടെ ഫാക്ടറികൾ സ്ഥാപിക്കുകയും വൻതോതിൽ വ്യാപാരം നടത്തുകയും ചെയ്തു.
രാജവംശത്തിന്റെ ഉറവിടത്തേക്കുറിച്ചുള്ള പൂർണ്ണമായ അറിവുകൾ ലഭ്യമല്ല.
മിക്ക ചരിത്രകാരന്മാരും ചൈനീസ് രേഖകളുടെ അടിസ്ഥാനത്തിൽ താംബ്രലിംഗ രാജവംശത്തെ നഖോൺ സി തമ്മാറാത്തിന്റെ മുൻഗാമിയായി കണക്കാക്കുന്നു.
ഈ കാലഘട്ടത്തിലെ നഗര കാലാനുസൃതവിവരണങ്ങൾ ഇതിഹാസത്തിൽ നിന്ന് തികച്ചും വിഭിന്നമാണ്.
പക്ഷ അവ നഗരത്തിന്റെ ഒരു ഒഴിഞ്ഞുപോക്കിനേക്കുറിച്ചും അതിന്റെ പുനസ്ഥാപനത്തേക്കുറിച്ചുമുള്ള വിവരങ്ങൾ നൽകുന്നതോടൊപ്പം താംബ്രലിംഗ, നഖോൺ സി തമ്മാരാത് എന്നിവയ്ക്കിടയിലെ ചരിത്രത്തിലെ ഒരു ഇടവേള വിശദീകരിക്കുന്നതുമാണിത്.
താങ് രാജവംശത്തിന്റെ കാലംമുതൽ ആദ്യകാല മിംഗ് രാജവംശകാലം വരെയുള്ള ചൈനീസ് നഗരപുരാവൃത്തങ്ങളിൽ പോളിങ് എന്നൊരു രാജ്യത്തെക്കുറിച്ചു പരാമർശിക്കുന്നുണ്ട്.
പല പണ്ഡിതന്മാരും പോളിങിനെ, ഇന്നത്തെ തെക്കൻ തായ്ലാന്റ് അല്ലെങ്കിൽ മലയൻ ഉപദ്വീപിന്റെ മദ്ധ്യഭാഗത്തുണ്ടായിരുന്ന സാൻഫോക്കിയുടെ അംഗരാജ്യങ്ങളിൽ ഒന്നായ (ശ്രീവിജയക്കുള്ള തുല്യമായ ചൈനീസ്) മാലിങ്/ ദാൻമാലിങ് ആയി തിരിച്ചറിഞ്ഞിട്ടുണ്ട്.
ഇന്ത്യൻ സ്രോതസ്സുകളിൽ പ്രത്യക്ഷപ്പെടുന്ന താംബ്രലിംഗരാതിനെ (താംബ്രലംഗാ സംസ്ഥാനം) പോളിങുമായി തുല്യതപ്പെടുത്താം.
പന്ത്രണ്ടാം നൂറ്റാണ്ടിന്റെ അവസാനത്തോടെ ശ്രീവിജയ രാജവംശത്തിൽനിന്നു താംബ്രലിംഗ സ്വതന്ത്രമായി.
പതിമൂന്നാം നൂറ്റാണ്ട് മുതൽ പതിനാലാം നൂറ്റാണ്ടിന്റെ ആരംഭം വരെയുള്ള കാലഘട്ടത്തിലെ പ്രാമുഖ്യതയിലേയ്ക്കുള്ള കുതിപ്പിൽ, താലിബ്ലിംഗ മലയൻ ഉപദ്വീപ് മുഴുവൻ അധീനപ്പെടുത്തുകയും തെക്കു കിഴക്കൻ ഏഷ്യൻ രാജ്യങ്ങളിലെ ഒരു പ്രമുഖ രാജ്യമായി  മാറുകയും ചെയ്തു.
പതിനാലാം നൂറ്റാണ്ടിന്റെ അവസാനത്തോടെ താംബ്രലിംഗ സിയാമിന്റെ (ഇപ്പോഴത്തം തായ്ലാന്റ്) ഭാഗമായിത്തീരുകുയം നഖോൺ സി തമ്മാരാത് എന്ന പേരിലറിയപ്പെടുകയും ചെയ്തു.
സുഖോതായ് സാമ്രാജ്യത്തിന്റെ കാലത്ത് നഖോൺ സി തമ്മാരാത് രാജ്യം, തായ് രാജ്യത്തിന്റെ നിയന്ത്രണത്തിലുളള സാമന്ത രാജ്യങ്ങളിൽ ഒന്നായി നിലകൊള്ളുകയുണ്ടായി.
ചരിത്രത്തിന്റെ ഭൂരിഭാഗം കാലഘട്ടത്തിലും അത് അങ്ങനെ നിലകൊണ്ടിരുന്നു.
പതിനാറാം നൂറ്റാണ്ടിലെ യൂറോപ്യൻ വ്യാപാരികളുടെയിടയിൽ ഇത് പൊതുവേ ലിഗോർട്ടോ എന്നറിയപ്പെട്ടിരുന്നു.
1767 ൽ അയുത്തായയുടെ പതനത്തിനുശേഷമുള്ള ‘അഞ്ച് പ്രത്യേക സംസ്ഥാന’ങ്ങളുടെ കാലത്ത്, നഖോൺ സി തമ്മാരാത്തിലെ രാജകുമാരൻ വിഫലമായ ഒരു സ്വാതന്ത്ര്യപ്രഖ്യാപനം നടത്തി.
എന്നാൽ ടക്സ്സിൻ അദ്ദേഹത്തിനു  മാപ്പുനൽകുകയും തോൻബുരിയിലേക്ക് വിശ്രമജീവിതത്തിന് അയക്കുകയും ചെയ്തു.
പത്തൊൻപതാം നൂറ്റാണ്ടിന്റെ അവസാനത്തിൽ, സാമ്രാജ്യം പൂർണ്ണമായും സയാമിലേയ്ക്കു ഉൾക്കൊള്ളുകയും മോൺതോൺ നഖോൺ സൈ തമ്മാരാത് ആയി പരിവർത്തനം ചെയ്യപ്പെടുകയുമുണ്ടായി.
1932-ൽ മൊൺതോണ് സമ്പ്രദായം നിർത്തലാക്കിയപ്പോൾ, നഗരെ ഒരു പ്രവിശ്യാ തലസ്ഥാനമായി മാറി.
കോപ്പൻ കാലാവസ്ഥാ വർ‌ഗ്ഗീകരണമനുസരിച്ച് നഖോൺ സി തമ്മാരാത്തിൽ ഒരു ഉഷ്ണമേഖലാ മഴക്കാടൻ കാലാവസ്ഥയാണ് അനുഭവപ്പെടാറുളളത്.
വർഷം മുഴുവൻ വ്യത്യസ്ത നിലയിലുള്ള ചൂട് അനുഭവപ്പെടാറുണ്ട്.
എല്ലാ മാസങ്ങളിലും മഴ കുറച്ചു മഴ പെയ്യുന്നു.
ഫെബ്രുവരി, മാർച്ച് മാസങ്ങൾ വരണ്ടതാണ്, ഒരോ മാസവും  90 മില്ലിമീറ്റർ (3.5 ഇഞ്ച്) മഴ ലഭിക്കുന്നു.
ഒക്ടോബർ മുതൽ ഡിസംബർ വരെയുള്ള കാലം ഈർപ്പമുള്ളതും കനത്ത മഴയുമുണ്ടാകാറുള്ള മാസങ്ങളാണ്.
ഓരോ വർഷവും നവംബറിൽ ശരാശരി 631 മില്ലിമീറ്റർ മഴ (24.8 ഇഞ്ച്) ലഭിക്കുന്നതായാണു കാണുന്നത്.
Nakhon Si Thammarat (1981–2010) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 34.4 (93.9) 35.5 (95.9) 37.6 (99.7) 38.9 (102) 38.1 (100.6) 37.8 (100) 38.5 (101.3) 37.6 (99.7) 37.7 (99.9) 35.8 (96.4) 35.4 (95.7) 32.7 (90.9) 38.9 (102) ശരാശരി കൂടിയ °C (°F) 30.4 (86.7) 31.5 (88.7) 32.9 (91.2) 34.0 (93.2) 34.0 (93.2) 34.0 (93.2) 33.8 (92.8) 33.7 (92.7) 33.1 (91.6) 31.8 (89.2) 30.2 (86.4) 29.6 (85.3) 32.4 (90.3) പ്രതിദിന മാധ്യം °C (°F) 26.0 (78.8) 26.5 (79.7) 27.4 (81.3) 28.4 (83.1) 28.2 (82.8) 28.2 (82.8) 27.9 (82.2) 27.8 (82) 27.3 (81.1) 26.7 (80.1) 26.1 (79) 25.7 (78.3) 27.2 (81) ശരാശരി താഴ്ന്ന °C (°F) 22.1 (71.8) 22.0 (71.6) 22.7 (72.9) 23.7 (74.7) 24.0 (75.2) 24.0 (75.2) 23.6 (74.5) 23.5 (74.3) 23.2 (73.8) 23.1 (73.6) 23.0 (73.4) 22.5 (72.5) 23.1 (73.6) താഴ്ന്ന റെക്കോർഡ് °C (°F) 18.0 (64.4) 17.6 (63.7) 18.3 (64.9) 20.2 (68.4) 21.1 (70) 19.6 (67.3) 20.1 (68.2) 20.8 (69.4) 20.0 (68) 20.6 (69.1) 18.9 (66) 18.0 (64.4) 17.6 (63.7) വർഷപാതം mm (inches) 145.4 (5.724) 68.0 (2.677) 89.7 (3.531) 107.0 (4.213) 173.8 (6.843) 117.3 (4.618) 117.8 (4.638) 129.8 (5.11) 161.6 (6.362) 303.0 (11.929) 631.2 (24.85) 451.6 (17.78) 2,496.3 (98.28) ശരാ.
മഴ ദിവസങ്ങൾ 12.5 5.1 7.3 8.6 16.5 13.0 13.9 14.4 17.2 20.5 21.1 19.2 169.4 % ആർദ്രത 84 81 80 80 81 79 79 78 82 85 87 86 81.8 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 179.8 180.8 201.5 183.0 155.0 150.0 155.0 114.7 108.0 108.5 105.0 142.6 1,783.9 ദിവസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 5.8 6.4 6.5 6.1 5.0 5.0 5.0 3.7 3.6 3.5 3.5 4.6 4.9 Source # 1: Thai Meteorological Department ഉറവിടം # 2: Office of Water Management and Hydrology, Royal Irrigation Department (sun and humidity) അവലംബം ↑ ↑
നഗര നികുതികൾ ഈ ലേഖനം ഒരു അനാഥലേഖനമാണ് .
(ഡിസംബർ 2010) ( ഡിസംബർ 2010 )
നഗരപ്രദേശങ്ങളിലെ തദ്ദേശഭരണ സ്ഥാപനങ്ങളായ നഗര പഞ്ചായത്തുകൾ , മുനിസിപ്പാലിറ്റികൾ , കോർപ്പറേഷനുകൾ എന്നിവ അവയുടെ ഭരണച്ചെലവിനും വികസനച്ചെലവിനും വേണ്ടി ചുമത്തുന്ന നികുതികൾ.
സാധാരണയായി ജനസംഖ്യ, ജനസംഖ്യാ സാന്ദ്രത, റവന്യൂ വരുമാനം, കാർഷികേതരമേഖലയിലെ തൊഴിലെടുക്കുന്നവരുടെ എണ്ണം എന്നിവയുടെ അടിസ്ഥാനത്തിലാണ് നഗരപ്രദേശങ്ങളെ നിർവചിക്കുന്നത്.
ഇന്ത്യയിൽ ഭരണഘടനയുടെ 74-ം ഭേദഗതി നഗരപ്രദേശത്തെ തദ്ദേശഭരണ സ്ഥാപനങ്ങളുടെ ധർമങ്ങളും ചുമതലകളും വിശദമായി സൂചിപ്പിക്കുന്നുണ്ട്.
ഇതു സംബന്ധിച്ച ചെലവുകൾക്കായി വരുമാനം സ്വരൂപിക്കേണ്ടതുണ്ട്.
പ്രധാന വരുമാനസ്രോതസ്സുകൾ വസ്തു-കെട്ടിട നികുതി, തൊഴിൽ നികുതി, വിനോദ നികുതി, പരസ്യ നികുതി, മാർക്കറ്റ് നികുതി, വിവിധതരം ഫീസുകൾ, സംസ്ഥാന സർക്കാരിൽനിന്നു കിട്ടുന്ന ഗ്രാന്റുകൾ.
വസ്തു-കെട്ടിട നികുതി
കേരളത്തിൽ ഇത് 1994-ലെ കേരള മുനിസിപ്പാലിറ്റി നിയമം സെക്ഷൻ 233 അനുസരിച്ചാണ് ചുമത്തിയിരിക്കുന്നത്.
നഗരപ്രദേശത്ത് നിലനില്ക്കുന്ന എല്ലാ കെട്ടിടങ്ങൾക്കും (വാസഗൃഹം, ഫ്ളാറ്റുകൾ, കൊമേർഷ്യൽ കെട്ടിടങ്ങൾ എന്നിവയുടെ) മേലാണ് ഇത് ചുമത്തുന്നത്.
മുനിസിപ്പൽ പ്രദേശത്ത് ഇതിന്റെ നിരക്ക് കെട്ടിടത്തിന്റെ വാർഷിക വാടക മൂല്യത്തിന്റെ 10-25 ശതമാനവും കോർപ്പറേഷൻ പ്രദേശത്ത് 15-25 ശതമാനവും ആണ്.
കെട്ടിടം വാടകയ്ക്കു കൊടുത്താൽ എന്തു തുക കിട്ടും എന്നു കണക്കാക്കിയാണ് കെട്ടിടത്തിന്റെ വാർഷിക വാടകമൂല്യം കണക്കാക്കുക.
ഉടമസ്ഥന്റെ പരാതി കേട്ട് ഇളവുകൾ നല്കാൻ റവന്യൂ ഓഫീസർക്കും ജനപ്രതിനിധികളടങ്ങിയ സ്റ്റാൻഡിങ് സമതികൾക്കും അധികാരമുണ്ട്.
ചുമത്തുന്ന നികുതി അയ്യഞ്ചുവർഷം കൂടുമ്പോൾ പുനർനിർണയം ചെയ്യും.
സാധാരണയായി വസ്തു-കെട്ടിട നികുതിക്ക് രണ്ട് ഭാഗങ്ങൾ കാണും.
അടിസ്ഥാന നിരക്ക്; സേവന നിരക്ക്.
കുടിവെള്ളം , ഡ്രെയിനേജ് , ഖരമാലിന്യ സംസ്കരണം , വഴിവിളക്കുകൾ എന്നീ പ്രത്യേക സേവനങ്ങൾ പരിഗണിച്ചാണ് സേവന നികുതി ഘടകം കണക്കാക്കുന്നത്.
വസ്തു-കെട്ടിട നികുതി വാർഷികാടിസ്ഥാനത്തിലാണെങ്കിലും അത് രണ്ട് അർധ വാർഷിക ഗഡുക്കളായിട്ടാണ് ഈടാക്കാറ്.
തൊഴിൽ നികുതി
ബിസിനസ്സ് , തൊഴില് ‍, വ്യാപാരം എന്നിവയിൽ ഏർ പ്പെടുന്നവരുടെമേൽ ചുമത്തുന്നതാണ് തൊഴിൽ നികുതി.
തൊഴിൽദായകൻ ഈ നികുതി തന്റെ കീഴിൽ പണിയെടുക്കുന്നവരുടെ കൈയിൽനിന്നു പിരിച്ച് അടയ്ക്കാൻ ചിലപ്പോൾ നിർദ്ദേശിക്കാറുണ്ട്.
കേന്ദ്ര സർക്കാർ ചുമത്തുന്ന വരുമാന നികുതിയിൽ (Income Tax) തദ്ദേശഭരണ സ്ഥാപനങ്ങൾക്ക് വ്യക്തികൾ നല്കുന്ന തൊഴിൽ നികുതി(Profession Tax)ക്ക് കിഴിവ് നല്കുന്നുണ്ട്.
60 ദിവസമോ അതിൽ കൂടുതലോ തുടർച്ചയായി ഒരു തൊഴിൽ ചെയ്യുന്നവർക്ക് തൊഴിൽ നികുതി ബാധകമാണ്.
വിനോദ നികുതി
സാധാരണയായി സിനിമാശാലകൾ വസൂലാക്കുന്ന ടിക്കറ്റ് ചാർജിന്റെ കൂടെയാണ് പിരിക്കുക.
ടിക്കറ്റ് ചാർജിന്റെ 15%-ത്തിൽ കുറയാതെയും 30%-ത്തിൽ കൂടാതെയുമുള്ള നിരക്കിലാണ് ഈ നികുതി ചുമത്തുന്നത്.
തിയെറ്റർ ഉടമകളാണ് ഈ നികുതി പിരിച്ച് തദ്ദേശഭരണ സ്ഥാപനങ്ങൾക്കു നല്കുക.
ഈ നികുതിയുടെമേൽ ഒരു സർവീസ് ചാർജ് ഏർപ്പെടുത്താനും നഗരസഭകൾക്ക് അധികാരമുണ്ട്.
ഇതിനുപുറമേ സർക്കസ് , നാടകങ്ങൾ , പ്രദർശനങ്ങൾ, മറ്റുതരത്തിലുള്ള ആഘോഷപ്രകടനങ്ങൾ എന്നിവയുടെമേലും നികുതി ചുമത്തുന്നതിന് തദ്ദേശഭരണ സ്ഥാപനങ്ങൾക്ക് അവകാശമുണ്ട്.
പരസ്യ നികുതി
പരസ്യ നികുതികളാണ് നഗരസഭകളുടെ മറ്റൊരു വരുമാനം.
നഗരവീഥികളുടെ ഇരുവശങ്ങളിലും പരസ്യ ബോർഡുകൾ, ബാനറുകൾ, കമാനങ്ങൾ എന്നിവ സ്ഥാപിക്കുന്ന രീതി ഇന്ന് വളരെ വ്യാപകമാണ്.
ഇവ സ്ഥാപിക്കുന്നതിന് നികുതിക്കുപുറമേ പ്രത്യേക ലൈസൻസ് ഫീസും ചില നഗരസഭകൾ ചുമത്താറുണ്ട്.
പലപ്പോഴും പരസ്യബോർഡുകൾ ദീർഘകാലം നഗരവീഥികളിൽ കാണുക പതിവാണ്.
കാലദൈർഘ്യമനുസരിച്ച് നികുതി നിരക്കുകൾ ക്രമീകരിക്കാം.
വസ്തുനികുതി
കേരള മുനിസിപ്പാലിറ്റീസ് നിയമം 1994 സെക്ഷൻ 270 അനുസരിച്ച് വസ്തു ഇടപാടുകളിൽ സ്റ്റേറ്റ് രജിസ്റ്റ്ട്രേഷൻ വകുപ്പ് ചുമത്തുന്ന സ്റ്റാമ്പ് ഡ്യൂട്ടിയുടെമേൽ ഒരു സർചാർജ് ചുമത്തുന്ന പതിവുണ്ട്.
ഇങ്ങനെ പിരിക്കുന്ന സർചാർജ് നഗരസഭകൾക്കും മുനിസിപ്പിലാറ്റികൾക്കും വിട്ടുകൊടുക്കുന്നു.
പിരിക്കുന്ന ചെലവ് കിഴിച്ചാണ് ഇതു ചെയ്യുക.
മറ്റുനികുതികൾ
നഗരപ്രദേശങ്ങളിലെ തദ്ദേശഭരണ സ്ഥാപനങ്ങൾക്ക് മറ്റു ചില വരുമാന സ്രോതസ്സുകൾകൂടി ഉണ്ട്.
നഗരപ്രദേശത്ത് അതിന്റെ അതിർത്തിക്കു വെളിയിൽനിന്നു പ്രവേശിക്കുന്ന ചരക്കുകളിന്മേൽ ഒക്ട്രോയ് (Octroi) നികുതി ചുമത്താറുണ്ട്.
നഗരപ്രദേത്ത്, അധികാരികൾ സ്ഥാപിച്ച് സംരക്ഷിക്കുന്ന മാർക്കറ്റുകൾ ഉപയോഗിക്കുന്ന കച്ചവടക്കാരിൽനിന്നും മാർക്കറ്റ് നികുതി പിരിക്കും.
പൊതുജനങ്ങൾക്കുവേണ്ടി സ്ഥാപിച്ച് സംരക്ഷിക്കുന്ന കക്കൂസുകൾ, കുളിസ്ഥലങ്ങൾ, പൊതു ടാപ്പുകൾ, പാർക്കുകൾ, ആംബുലൻസ് വാഹനങ്ങൾ, സേവനങ്ങൾ, മോട്ടോർ വാഹനങ്ങൾക്കു (ടാക്സി, ഓട്ടോറിക്ഷകൾ) നല്കുന്ന പാർക്കിങ് സൗകര്യങ്ങൾ എന്നിവയുടെമേൽ ചുമത്തുന്ന സേവന നികുതികൾ, ഫീസുകൾ എന്നിവയും നഗരസഭകളുടെ വരുമാനം വർധിപ്പിക്കുന്നു.
അവലംബം മോഡൽ സിറ്റി ടാക്സ് കോഡ് Archived 2010-12-07 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നഗര നികുതികൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നഗര രാഷ്ട്രങ്ങൾ ഇംഗ്ലീഷ് വിലാസം https://ml.wikipedia.org/wiki/City-state ഈ ലേഖനം ഒരു അനാഥലേഖനമാണ് .
രണ്ടായിരത്തിമുന്നൂറ് വർഷങ്ങൾക്കുമുമ്പ് പുരാതന ഗ്രീസിൽ നിലനിന്നിരുന്ന ചെറിയ രാഷ്ട്രങ്ങളെ നഗര രാഷ്ട്രങ്ങൾ എന്ന പേരിൽ അറിയപ്പെട്ടിരുന്നു.
ജനസംഖ്യയിലും സ്ഥല വിസ്തൃതിയിലും ഗ്രീസിലെ നഗര രാഷ്ട്രങ്ങൾ വളരെ ചെറുതായിരുന്നു.
ഏറ്റവും വലിയ നഗര രാഷ്ട്രം എന്നറിയപ്പെട്ടിരുന്ന ആഥൻസിൽ (Athens) മൂന്നുലക്ഷം ജനങ്ങൾ മാത്രമേ ഉണ്ടായിരുന്നുള്ളൂ.
അവരിൽ അൻപതിനായിരം പേർക്കു മാത്രമേ പൗരത്വം നല്കിയിരുന്നുള്ളൂ.
രാഷ്ട്രതന്ത്രത്തിന്റെ പഠനത്തിനു വിലപ്പെട്ട സംഭാവനകൾ നല്കിയ സോക്രട്ടീസ് , പ്ലേറ്റോ , അരിസ്റ്റോട്ടിൽ തുടങ്ങിയ ചിന്തകന്മാർ ജീവിച്ചിരുന്നത് നഗര രാഷ്ട്ര സംവിധാനത്തിലായിരുന്നു.
കോട്ടകെട്ടി സംരക്ഷിക്കപ്പെട്ട നഗരത്തോടൂകൂടിയതായിരുന്നു ഓരോ നഗര രാഷ്ട്രവും.
പുരാതന ഗ്രീസിലെ ഭൂമിശാസ്ത്രപരമായ പ്രത്യേകതകളാണ് നഗര രാഷ്ട്ര സംവിധാനത്തിനു കാരണമായിത്തീർന്നത്.
അവരുടെ മതപരമായ പ്രത്യേകതകളും നഗര രാഷ്ട്രസംവിധാനത്തിന് അനുകൂലമായിരുന്നു.
പുരാതന ഗ്രീസിലെ ഓരോ താഴ്വരയും ഒരു ജനവാസകേന്ദ്രമായി.
ഓരോ ജനവാസകേന്ദ്രവും കാലക്രമത്തിൽ രാഷ്ട്രമായി രൂപാന്തരപ്പെട്ടു.
രാഷ്ട്രം വളരെ ചെറുതായിരുന്നതിനാൽ ഓരോ ഗ്രീക്കുകാരനും തന്റെ സ്വന്തം കുടുംബത്തെ സ്നേഹിക്കുന്നതുപോലെ തന്റെ സ്വന്തം രാഷ്ട്രത്തെയും സ്നേഹിച്ചു.
വ്യക്തിയും രാഷ്ട്രവും തമ്മിൽ വളരെ അടുത്ത ബന്ധം അവിടെ നിലനിന്നിരുന്നു.
ഓരോ നഗര രാഷ്ട്രത്തിനും സ്വന്തമായി തലസ്ഥാന നഗരിയും അതിനെച്ചുറ്റിയുള്ള കോട്ടയും സ്വന്തം ഗവണ്മെന്റും നിയമങ്ങളും ദൈവങ്ങളും ആചാരങ്ങളും ഉണ്ടായിരുന്നു.
ആഥൻസ്, സ്പാർട്ട, കോറിന്ത്, ആർഗോസ്, തീബ്സ് എന്നിവയായിരുന്നു ഏറ്റവും വലിയ നഗര രാഷ്ട്രങ്ങൾ.
ആഥൻസ് ആയിരുന്നു ഏറ്റവും പ്രമുഖ രാഷ്ട്രം.
മഹാനായ പെരിക്ലീസിന്റെ കാലത്ത് ആഥൻസിലെ ഗ്രീക്ക് സംസ്കാരം അതിന്റെ പാരമ്യതയിൽ എത്തി.
ഗ്രീസിലെ വിദ്യാലയം (School of Hellas) എന്ന പദവി ആഥൻസിനു കൈവന്നത് പെരിക്ലീസിന്റെ കാലത്തായിരുന്നു.
ജനങ്ങളുടെ സാംസ്കാരികവും മതപരവും വിദ്യാഭ്യാസപരവും സാമ്പത്തികവുമായ എല്ലാ പ്രവർത്തനങ്ങളും രാഷ്ട്രത്തിന്റെ തലസ്ഥാന നഗരി കേന്ദ്രീകരിച്ചുകൊണ്ടുള്ളവയായിരുന്നു.
സ്വതന്ത്ര പരമാധികാര രാഷ്ട്രം
രണ്ട് തത്ത്വശാസ്ത്രങ്ങളെ ആധാരമാക്കിയായിരുന്നു പുരാതന ഗ്രീസിലെ നഗര രാഷ്ട്രങ്ങൾ നിലനിന്നിരുന്നത്.
ഒന്നാമതായി, ഓരോ നഗര രാഷ്ട്രവും സ്വാതന്ത്ര്യത്തോടുകൂടിയ, തങ്ങളുടെ സ്വാതന്ത്യ്രത്തിൽ അഭിമാനം കൊണ്ടിരുന്ന പരമാധികാര സമൂഹമായിരുന്നു.
രണ്ടാമതായി, ഓരോ നഗര രാഷ്ട്രവും ജനസംഖ്യയിലും സ്ഥലവിസ്തൃതിയിലും വളരെ ചെറുതായിരുന്നു.
യാതൊരുവിധ ബാഹ്യനിയന്ത്രണത്തെയും അവർ ഇഷ്ടപ്പെട്ടിരുന്നില്ല.
അതുപോലെതന്നെ മറ്റൊരു രാഷ്ട്രവുമായി കൂട്ടിച്ചേർക്കപ്പെടാനും അവർ തയ്യാറായിരുന്നില്ല.
ജനങ്ങളുടെ രാഷ്ട്രീയവും സാമൂഹ്യവും ബുദ്ധിപരവും ആയ ജീവിതം തലസ്ഥാന നഗരിയിൽ കേന്ദ്രീകരിക്കണമെങ്കിൽ രാഷ്ട്രത്തിന്റെ വലിപ്പം കഴിയുന്നിടത്തോളം കുറഞ്ഞിരിക്കണമെന്ന് ജനങ്ങൾ വിശ്വസിച്ചു.
പുരാതന ഗ്രീസിലെ രാഷ്ട്രതന്ത്ര ചിന്തകരെല്ലാം-പ്ളേറ്റോയും അരിസ്റ്റോട്ടലും ഉൾപ്പെടെ-ഈ വിശ്വാസക്കാരായിരുന്നു.
ജനങ്ങളുടെ രാഷ്ട്രീയജീവിതം സാമൂഹ്യജീവിതവുമായി ഇത്രയേറെ ഇണങ്ങിച്ചേർന്നിട്ടുള്ളതിന്റെ ഉദാഹരണം പുരാതന ഗ്രീസിലെ നഗര രാഷ്ട്രങ്ങളിൽ ഉണ്ടായിരുന്നതുപോലെ മറ്റൊരു ഘട്ടത്തിലും ചരിത്രത്തിൽ കണ്ടെത്തുവാൻ കഴിയുകയില്ല.
പൗരന്മാരും ഗവണ്മെന്റും തമ്മിലുള്ള ബന്ധം നികുതി പിരിവിലോ വോട്ടുരേഖപ്പെടുത്തുന്നതിലോ മാത്രം ഒതുങ്ങിയിരുന്നില്ല.
ഒരു വ്യക്തിയെ സംബന്ധിച്ചിടത്തോളം പൌരത്വം എന്നത് രാഷ്ട്രത്തോടുള്ള കടമ നിറവേറ്റുന്നതിനുള്ള ഏറെക്കുറെ മുഴുവൻസമയ ശ്രമം ആയിരുന്നു.
രാഷ്ട്രത്തിന്റെ ഭരണപരമായ കാര്യങ്ങളിൽ പൗരന്മാർ ഊർജ്ജിതവും പ്രത്യക്ഷവും ആയ പങ്കു വഹിച്ചിരുന്നു.
പൗരന്മാർ എല്ലാവരും സൈന്യത്തിലെ അംഗങ്ങളായും നീതിപാലകന്മാരായും ഭരണം നടത്തുന്ന മന്ത്രിമാരായും നിയമനിർമാതാക്കളായും മാറിമാറി പ്രവർത്തിച്ചിരുന്നു.
ഭരണകാര്യങ്ങളിൽ തങ്ങളുടെ പങ്കാളിത്തം പൗരന്മാർ നിർവഹിച്ചിരുന്നത് പ്രതിനിധികളിലൂടെയല്ല, പ്രത്യുത നേരിട്ടുതന്നെയായിരുന്നു.
രാഷ്ട്രത്തിന്റെ പൊതുവായ പ്രശ്നങ്ങൾക്ക് പ്രധാന സ്ഥാനം നല്കണമെന്നും തങ്ങളുടെ വ്യക്തിപരമായ പ്രശ്നങ്ങൾക്ക് രണ്ടാം സ്ഥാനം മാത്രമേ നല്കാവൂ എന്നും ഓരോ പൗരനും നിർബന്ധമുണ്ടായിരുന്നു.
ഒരു പൗരനെ സംബന്ധിച്ചിടത്തോളം അവന്റെ ദേവാലയവും വിദ്യാലയവും വിനോദ സങ്കേതവും അവന്റെ നഗര രാഷ്ട്രം തന്നെയായിരുന്നു.
പൗരന്മാർക്ക് ഉത്തമജീവിതം ലഭ്യമാക്കുക എന്ന ലക്ഷ്യത്തോടുകൂടിയാണ് രാഷ്ട്രം നിലകൊള്ളുന്നത് എന്ന് അവർ വിശ്വസിച്ചു.
ഇക്കാരണത്താൽ രാഷ്ട്രത്തിന്റെ എല്ലാ പ്രവർത്തനങ്ങളും തങ്ങളുടെ ക്ഷേമത്തിനുവേണ്ടിയുള്ളതാണെന്ന് പൗരന്മാർ കരുതി.
തങ്ങളുടെ മതപരവും സാംസ്കാരികവും ബുദ്ധിപരവും ആയ എല്ലാ സായൂജ്യവും രാഷ്ട്രത്തിന്റെ പ്രവർത്തനത്തിലുള്ള പങ്കാളിത്തത്തിൽ അവർ കണ്ടെത്തി.
രാഷ്ട്രത്തെക്കൂടാതെ ഒരു പൗരന് തന്റെ വ്യക്തിത്വത്തിന്റെ പാരമ്യതയിൽ എത്തിച്ചേരുവാൻ സാധ്യമല്ല എന്ന് അവർ വിശ്വസിച്ചു.
ഭരണ സംവിധാനം
പുരാതന നഗര രാഷ്ട്ര സംവിധാനത്തിൽ ഒരു പ്രത്യേകതരം ഭരണ സംവിധാനമാണ് നിലനിന്നിരുന്നത്.
ആദ്യം അവിടെ ഉദയം ചെയ്തത് രാജവാഴ്ചയായിരുന്നു.
എന്നാൽ കാലക്രമത്തിൽ രാജവാഴ്ചയിൽനിന്ന് കുലീനാധിപത്യത്തിലേക്കും (Aristocracy) ക്രമേണ ജനാധിപത്യത്തിലേക്കും ഭരണക്രമം മാറിക്കൊണ്ടിരുന്നു.
ആഥൻസ് ഉൾപ്പെടെയുള്ള ബഹുഭൂരിപക്ഷം രാഷ്ട്രങ്ങളും പ്രത്യക്ഷ ജനാധിപത്യം (Direct democracy) സ്വീകരിച്ചു.
ആഥൻസിലെ പ്രധാന നിയമനിർമ്മാണസഭയായ അസംബ്ലിയിൽ (Ecclesia) എല്ലാ പൗരന്മാരും അംഗങ്ങളായിരുന്നു.
അവിടത്തെ ഭരണനിർവഹണഘടകം (Excutive) അഞ്ഞൂറുപേർ അടങ്ങുന്ന കൗൺസിൽ ആയിരുന്നു.
ഓരോ വർഷവും നറുക്കെടുപ്പിലൂടെയാണ് കൗൺസിലിലെ അംഗങ്ങളെ തെരഞ്ഞെടുത്തിരുന്നത്.
ചില നഗര രാഷ്ട്രങ്ങളിൽ ജനാധിപത്യം പരാജയപ്പെട്ടതിനെത്തുടർന്ന് അവിടെ രാജവാഴ്ച പുനഃസ്ഥാപിതമായി.
എന്നാൽ സ്പാർട്ടയിൽ മാത്രം തികച്ചും യാഥാസ്ഥിതികമായ രാജവാഴ്ച തുടക്കംമുതൽ നിലനിന്നു.
ശ്രേഷ്ഠമായ ഭരണകൂടം
പുരാതന ഗ്രീസിലെ നഗര രാഷ്ട്രങ്ങളിൽ പല മേന്മകളും ഉണ്ടായിരുന്നു.
ആധുനിക രാജ്യങ്ങൾക്കു സങ്കല്പിക്കുവാൻകൂടി സാധിക്കാത്തവിധം ശക്തമായ ഐകമത്യബോധവും ദേശീയബോധവും തങ്ങളുടെ പൗരന്മാരുടെയിടയിൽ വളർത്തിയെടുക്കാൻ ഓരോ നഗര രാഷ്ട്രത്തിനും സാധിച്ചു.
വളരെ ഉന്നത നിലവാരത്തിലുള്ള സ്വരാജ്യസ്നേഹമാണ് ഓരോ നഗര രാഷ്ട്രത്തിലെയും പൌരന്മാരുടെയിടയിൽ നിലനിന്നത്.
രാജവാഴ്ച തുടങ്ങി പല തരത്തിലുള്ള ഭരണകൂടങ്ങൾ സ്ഥാപിച്ചുകൊണ്ട്, ഭരണരംഗത്ത് പലവിധ പരീക്ഷണങ്ങൾ നടത്തുന്നതിനും അവർക്കു കഴിഞ്ഞു.
ഇതിനെല്ലാം പുറമേ രാഷ്ട്രതന്ത്ര ചിന്താമണ്ഡലത്തിൽ വിലമതിക്കാനാവാത്ത തരത്തിലുള്ള സംഭാവനകൾ നല്കുവാൻ പുരാതന ഗ്രീക്ക് ചിന്തകന്മാർക്കു സാധിച്ചു.
എന്നാൽ ഗ്രീക്ക് നഗര രാഷ്ട്രങ്ങളുടെ പോരായ്മകളും ശ്രദ്ധേയമാണ്.
ഓരോ നഗര രാഷ്ട്രവും സ്വതന്ത്രമായ, മറ്റൊരു രാഷ്ട്രവുമായും ബന്ധമില്ലാത്ത, നിലനില്പ് ആഗ്രഹിച്ചു.
അതിന്റെ ഫലമായി ഓരോ നഗര രാഷ്ട്രവും വളരെ ദുർബല സമൂഹമായിത്തീർന്നു.
അത് അവയുടെ നാശത്തിൽ കലാശിച്ചു.
മാസിഡോണിയായിലെ ഫിലിപ്പ് രാജാവും അദ്ദേഹത്തിന്റെ പുത്രനായ അലക്സാണ്ടർ ചക്രവർത്തിയും സാമ്രാജ്യ വിസ്തൃതിക്കുള്ള ശ്രമം ആരംഭിച്ചപ്പോൾ നഗര രാഷ്ട്രങ്ങൾ ഒന്നൊന്നായി കീഴടങ്ങി മാസിഡോണിയൻ സാമ്രാജ്യത്തിൽ ലയിച്ചു.
എല്ലാ പൗരന്മാരും രാഷ്ട്രത്തിനുവേണ്ടി മാത്രം ജീവിച്ചിരുന്നതിനാൽ അവർക്ക് സ്വന്തമായ ഇച്ഛാശക്തി വളർത്തിയെടുക്കാൻ കഴിഞ്ഞില്ല.